**Cirkularna ekonomija**

**Datum:** 28.09.2023. godine

1.11.2023. godine

**Trajanje i format obuke: jednodnevna obuka u online formatu, 6 sati**

Obuka posvećena upoznavanju polaznika sa pojmom, osnovama i konceptom cirkularne ekonomije, kao i sagledavanju dostupnih alata za implementaciju principa ovog održivog ekonomskog modela u okviru organizacije.

Koncipirana je kao kombinacija teorijskih sesija i praktičnih radionica, koje vode predavači, tokom kojih se analiziraju pozitivni primeri iz prakse, kao i izazovi i prednosti implementacije cirkularnog poslovnog modela i cirkularnog (re)dizajna proizvoda. Polaznici će nakon obuke biti opremljeni konkretnim alatima i novim uvidima za pokretanje promena i primenu cirkularne ekonomije u okviru svog poslovnog okruženja.

**Teme koje će biti obrađene na obuci obuhvataju:**

* Uvod u cirkularnu ekonomiju (osnovni pojmovi, koncept i principi)
* Ekološki, tržišni i regulatorni kontekst za neophodnost prelaska na cirkularni ekonomski model
* Pregled referentnih standarda
* Implementacija principa cirkularne ekonomije - cirkularni poslovni model
* Cirkularni proizvod
* Studije slučaja i najbolje prakse

**Kome je obuka namenjena?**

Obuka je namenjena najvišem rukovodstvu i tehničkim rukovodiocima kompanija, licima odgovornim za održivo poslovanje i izveštavanje u kompaniji, rukovodiocima kvaliteta, kao i ostalim pozicijama u kompaniji koje su odgovorne za inovacije i implementaciju održivog poslovanja.

**Predavači:** Nina Mihajlović MSc, GRI sertifikovani specijalista za održivost, SGS Beograd

**Za sve dodatne informacije ili prijavu na navedenu obuku možete se javiti na tel: 063/10 40 453, ili imejl:**[**gordana.pejovic@sgs.com**](mailto:gordana.pejovic@sgs.com)**.**